A partir del 8 de juliol de 2019 s'han posat a la venda els primers crèdits de GEH generats en el marc d'aquest Programa, si esteu interessats en adquirir-los consulteu la següent informació:
Contacte amb l'entitat de compravenda habilitada
Cal dirigir-se a una entitat col·laboradora en la compra venda de crèdits de GEH habilitada en el marc d'aquest Programa.
En aquests moments l'única entitat que ha establert un acord de col·laboració amb l'OCCC és SendeCO 2.
En l'entitat de compra venda us donaran tota la informació per tal de poder comprar els crèdits de GEH d'aquest Programa.
Igualment us informem del següent:
Els crèdits que es posen a la venda a partir del 8 de juliol de 2019, corresponen a projectes de reducció d'emissions de GEH que formen part del Programa voluntari de compensació d'emissions de les convocatòries 2016 i 2017 i concretament aquells que s'han pogut verificar en aquesta primera fase.
Per motius de simplificació i racionalització, els projectes que han entrat en aquesta primera fase es venen tots en bossa i en concret formen part de la Bossa 1 de crèdits de GEH.
És a dir, quan s'adquireixen crèdits de GEH d'aquest Programa, no s'estan adquirint crèdits de les reduccions d'emissions d'un projecte concret ja que seria molt dificultós quadrar les tones disponibles amb les demandades, si no que s'adquireixen d'un grup de projectes.
En l'enllaç de sota podeu trobar informació sobre les entitats socials i els projectes que formen part d'aquesta Bossa 1.
Enviament del pressupost i d'altra informació
Veure a l'enllaç de sota el document amb els costos de transacció i exemples.
Juntament amb aquest pressupost l'entitat de compra venda li envia també la informació relativa a la protecció de les seves dades personals on s'indica el següent:
SendeCO 2 cedirà a l'Oficina Catalana del Canvi Climàtic la següent informació de cada comprador:
La cessió d'aquestes dades s'emmarca dins l'Acord de col·laboració per a la compra i venda de crèdits de GEH en el Programa voluntari de compensació d'emissions de gasos amb efecte d'hivernacle entre SendeCO 2 i l'Oficina Catalana del Canvi Climàtic.
Aquestes dades es cedeixen a l'Oficina Catalana del Canvi Climàtic amb les següents finalitats:
a. que es pugui emetre i lliurar al comprador un certificat que acrediti la compra dels crèdits de GEH.
Es pot consultar un model orientatiu de certificat a l'enllaç de sota.
b. que es pugui fer difusió del resultat del procés de venda dels crèdits de GEH.
En aquest cas, les dades difoses seran únicament les corresponents a la raó social i al nombre de crèdits comprats.
En cas que el comprador dels crèdits de GEH no desitgi rebre el certificat o que es faci difusió de la seva compra pot comunicar-ho a l'Oficina Catalana del Canvi Climàtic al correu [EMAIL]
Adquisició dels crèdits i certificat de compra i cancel·lació
Una vegada el comprador adquireix els crèdits de GEH i els paga, SendeCO 2 emet una factura i cancel·la aquests crèdits de GEH de la bossa general.
Llavors ho comunica a l'OCCC per tal que faci arribar al comprador el certificat de compra i cancel·lació dels crèdits, i en aquest moment el comprador ja pot fer la difusió de la compensació d'emissions i pot fer ús de l'etiqueta del Programa.
Qualsevol comunicació que es faci relativa als crèdits de GEH adquirits en el marc d'aquest Programa i l'ús de l'etiqueta cal fer-ho seguint les indicacions que es recullen en el manual de bones pràctiques en la comunicació i en l'ús dels crèdits de GEH i que podeu trobar a l'enllaç de sota.
SendeCO 2 liquida a cada entitat social promotora que forma part de la bossa de projectes corresponents la part proporcional dels crèdits venuts.